हे गुराब प्रकारचं जहाज आहे. कान्होजींच्या ताफ्यात गुराब, पाल, गलबत अशा प्रकारची जहाजं असत.

ईस्ट इंडिया कंपनीचे गव्हर्नर बून, कान्होजी आंग्रे, इंग्रज, पोर्तुगीज, मराठे, आपल्याच शहरातील सुप्रसिद्ध व्यक्तीबद्दल केलेला बेबनाव, फसवणूक आणि खोट्या आऱोपांवर रचलेल्या खटल्याचं मिश्रण या प्रकरणात आहे. आज भारतीय आणि ब्रिटिश न्यायव्यवस्थेचा अभ्यास करायचा झाला तर हे प्रकरण टाळून पुढे जाता येत नाही.

स्वतःवर आलेलं नामुष्कीचं बालंट दूर करण्यासाठी गव्हर्नर चार्ल्स बून आणि काही लोकांनी मुंबईतले व्यापारी रामा कामती यांना एका प्रकरणात गोवलं आणि रामा कामती यांना आजन्म कारावासाची शिक्षा 1720 साली ठोठावण्यात आली. 

 यावर्षी या प्रकरणाला 300 वर्षे पूर्ण होत आहेत.

रामा कामती कोण होते?

रामा कामतीचे प्रकरण असं सरसकट म्हटलं जात असलं तरी त्यांच्या नावाचे उल्लेख अनेक ठिकाणी वेगवेगळ्या पद्धतीने आले आहेत. काही ठिकाणी राम कामत, रामा कामत, रामजी कामत, रामा कामटी, कोमटी असाही आलेला आहे. 

काही लोकांना ते कामटी असावेत असाही समज यामुळे झाला. परंतु त्यांचे मूळ नाव कामत असे होते. गोव्यामधून आलेल्या कामत या गौड सारस्वत कुटुंबांपैकी ते होते. कोकणीमुळे कामतचे कामती झाले आणि तेच कागदपत्रांमध्ये रुढ झाले. 

18 व्या शतकातल्या मुंबईचा नकाशा. यामध्ये तेव्हाची बेटांची रचना आणि समुद्र दिसून येईल.

मुंबईमधले एक सधन आणि प्रसिद्ध व्यापारी म्हणून त्यांची ओळख होती. 17 व्या शतकाच्या उत्तरार्धात आणि 18 व्या शतकाच्या सुरुवातीचा विचार केला तर त्या काळात मुंबईचा आकार अत्यंत लहान होता. मुंबईची बेटं अत्यंत लहान होती. तसेच शहरापेक्षा ते एक व्यापारी बंदराचं केंद्र म्हणून ओळखलं जात होतं. 

या तेव्हाच्या लहानशा मुंबईत रामा कामतींनी स्वतःचं नाव कमावलं होतं. त्यांचा तंबाखू आणि नारळाचा व्यापार होता. ब्रिटिशांनी मुंबईत पाऊल ठेवण्याआधी त्यांचं कुटुंब मुंबईत आलं होतं असं सांगितलं जातं. 

ते कंपनीच्या लष्करातील सर्वोच्च पदावर असलेले भारतीय होते. मनोहर माळगावकर यांच्या मते ते कंपनीचे सेनाप्रमुख मेजर स्टॅन्टन आणि सुभेदार यांच्यामधल्या पदावरती असावेत. 

वाळकेश्वर आणि सेंट थॉमस कॅथिड्रल

लष्करी अधिकारी आणि व्यापारी असले तरी रामा कामतींना समाजातल्या त्यांच्या स्थानामुळे ओळखलं जात होतं. मुंबईतला श्रीमंत देशी माणूस, धार्मिक वृत्तीचा माणूस म्हणून त्यांची जास्त ख्याती होती. आज जे... \n\nवरील लेखासाठी मला एक चांगले शीर्षक द्या.
रामा कामती यांचा ब्रिटिशांच्या राजकारणात कसा बळी गेला?